એબીપી ન્યૂઝ-સિસરો દ્વારા ૨૬-૨૮ ઓક્ટોબર દરમિયાન પાંચ વિધાનસભા બેઠક પર કુલ ૧૫૦૦ લોકોને આવરીને એક સર્વેક્ષણ હાથ ધરવામાં આવ્યું હતું. જ્યારે લોકોને એવું પૂછવામાં આવ્યું કે સપાના આંતરિક વિખવાદનો ફાયદો કોને થશે ? ત્યારે આ પ્રશ્નના જવાબમાં ૩૯ ટકા લોકોએ જણાવ્યું હતું કે તેનો સૌથી મોટો ફાયદો ભાજપને થશે. જ્યારે ૨૯ ટકા લોકોએ સપા પરિવારના ઝઘડાનો ફાયદો માયાવતીના બસપાને થશે એવું જણાવાયું હતું. કોંગ્રેસ માટે ઉત્તર પ્રદેશમાં સ્થિતિ કફોડી હોવાનું બહાર આવ્યું છે. આ સવાલના જવાબમાં માત્ર ૬ ટકા લોકોએ એવું જણાવ્યું હતું સપાના ઝઘડાનો ફાયદો કોંગ્રેસને થશે.